Amagerport

Amagerport var en av Københavns fire byporter; de tre andre var Nørreport, Vesterport og Østerport. Det vokste frem et behov for en ny byport etter anleggelsen av Christianshavn i 1617 og Amagerport ble reist som en følge av det. 

Amagerport ble bygget om og fornyet flere ganger, blant annet i 1668 og 1724. I forbindelse med vollenes fall på midten av 1850-tallet var ikke behovet for en byport lenger til stede og Amagerport ble revet i 1857. 

Acciseboden – eller tollerens hus – er bevart, og portens tidligere beliggenhet er markert med en minneplate. Christians IVs opprinnelige vold er markert med stensetning. 

 Eksterne lenker 
 Amagerport – Jens Fleischer: Kulturhistorisk opslagsbog 
  Minnetavle for Amagerport
 Amagerport, København

Kategori:Amager
Kategori:Festningsanlegg i København